![Logo[1]1]()

Skólanámskrá

2019-2020



Nám og kennsla

3. bekkur

**Umsjónarkennari**: Karitas Eiðsdóttir

## Efnisyfirlit

Bakgrunnsupplýsingar￼ 3

Viðmiðunarstundaskrá￼ 3

Íslenska￼ 3

Stærðfræði￼ 5

Samfélagsgreinar￼ 7

Lífsleikni - ART￼ 8

Náttúrugreinar￼ 8

Upplýsinga- og tæknimennt￼ 10

List- og verkgreinar￼ 10

Heimilisfræði￼ 10

Hönnun og smíði￼ 11

Sjónlistir/myndmennt￼ 12

Textílmennt￼ 13

Skólaíþróttir￼ 14

# Bakgrunnsupplýsingar

Í 3. bekk eru 14 nemendur, 8 strákar og 6 stúlkur. Alls fá nemendur 30 kennslustundir á viku. Umsjónakennari er Karitas Eiðsdóttir og kennir stærðfræði, samfélagsgreinar og val. Aðrir kennarar eru María Ósk Ólafsdóttir sem kennir íslensku, Þorsteinn Hjaltason sem kennir ensku, Ragnheiður Dröfn Benidiktsdóttir sem kennir náttúrufræði, Halla Karen Gunnarsdóttir og Gunnar Andri Pétursson sem kenna skólaíþróttir, Sigurrós Bergvinsdóttir sem kennir myndmennt, Sigrún Hilmarsdóttir sem kennir heimilisfræði og textílmennt, Dagbjört Lína Kristjánsdóttir sem kennir hönnun og smíði.

## Viðmiðunarstundaskrá

|  |  |
| --- | --- |
| Íslenska | 6 |
| Stærðfræði | 5 |
| Erlend tungumál* Enska
 | 1 |
| List og verkgreinar* Heimilisfræði
* Sjónlistir
* Textílmennt
* Hönnun og smíði
 | 2 hálfan vetur2 hálfan vetur2 hálfan vetur2 hálfan vetur |
| Samfélags- og náttúrugreinar | 7 |
| Skólaíþróttir | 2 |
| Sund | 1 |
| Lífsleikni | 1 |
| Val / ART | 3 |
| **Samtals** | 30 kennslustundir |

# Íslenska

**Kennari: María Ósk Ólafsdóttir**

**Vikustundir:** 6 kennslustundir

Hæfniviðmið

Hæfniviðmið í íslensku eru sett fram í fjórum miðmunandi flokkum, talað mál, hlustun og áhorf, lestur og bókmenntir, ritun og málfræði.

Talað mál, hlustun og áhorf

* Talað mál og framsögn, þjálfun í að koma fram og taka þátt í umræðum.
* Hlustun og áhorf, hlusta á upplestur, fara eftir munnlegum fyrirmælum, endursögn.

Lestur og bókmenntir

* Lestur: lestrarfærni, rím, hrynjandi, bókstafir, orð, setning, lesskilningur.
* Bókmenntir: vísur og ljóð, íslenskar þjóðsögur og ævintýri, persóna, söguhetja.

Ritun

* Draga rétt til stafs, stafsetning, semja ljóð og sögur, vandvirkni.

Málfræði

* Nafnorð, eintala/fleirtala, kyn, fallbeyging, sagnorð, nútíð/þátíð, lýsingarorð, samheiti, andheiti, sérnöfn og samnöfn, sérhljóði og samhljóði.

Kennsluefni / kennslugögn

**Skipting námsefnis eftir önnum:**

**1. önn:** Lesbækur af leslista, sögubók, ljóðavinna, félagalestur, skriftarbækur (Góður, betri, bestur). Málfræði og ritunarverkefni af hinum ýmsu vefsíðum, Lestur og stafsetning.

**2. önn:** Lesbækur af leslista, sögubók, ljóðavinna, félagalestur, skriftarbækur (Góður, betri, bestur). Málfræði og ritunarverkefni af hinum ýmsu vefsíðum, Lestur og stafsetning.

Lestrarbækur af lesbókarlista, Góður betri bestur, Lestur og stafsetning, Lesrún I, Ritrún. Annað efni frá kennara tengd viðfangsefninu.

Kennsluhættir

Unnið verður út frá aðferðum byrjendalæsis þar sem þættir íslenskunnar eru unnin út frá gæðatexta sem nemendur og kennari les í sameiningu eða einslega. Ýmis verkefni eru síðan unnið út frá textanum.

Nemendur vinna verkefni einir eða í hópum með aðstoð kennara. Breyta þessum texta í Fimmuna í samræmi við 2.b

Nemendur verða látnir lesa eins oft og mögulegt er í skólanum, ekki sjaldnar en tvisvar í viku. Mikil áhersla lögð á nokkra þætti íslenskunnar eins og sérhljóða, samhljóða, sérnöfn, samnöfn, samheiti, andheiti og rím sem tengjast gæðatextanum. Nemendur vinna einnig fjölbreytt verkefni sem stuðla að auknum orðaforða og málskilningi. Nemendur vinna með ljóð og vísur bæði myndrænt og í söng ásamt þematengdum verkefnum, sem verða unnin á fjölbreyttan hátt. Jafnframt verður gefið rými til leiks og sköpunar þar sem gengið er út frá að nemendur læri í gegnum leik. Að öðru leiti verður reynt að hafa kennsluna áhugaverða og að nemendur verði virkjaðir sem mest til þátttöku.

**Viðfangsefni:**

* Lestur, lestrarfærni, rím, hrynjandi, bókstafir, orð, setning, lesskilningur.
* Talað mál og framsögn, þjálfun í að koma fram og taka þátt í umræðum.
* Hlustun og áhorf, hlusta á upplestur, fara eftir munnlegum fyrirmælum, endursögn.
* Ritun, draga rétt til stafs, stafsetning, semja ljóð og sögur, vandvirkni.
* Bókmenntir, vísur og ljóð, íslenskar þjóðsögur og ævintýri, persóna, söguhetja.
* Málfræði, samheiti, andheiti, nafnorð, sérnöfn og samnöfn, kyn, tala og fall, sérhljóði og samhljóði, unnið með sagnorð og lýsingarorð. Ng og nk reglan, einfaldur og tvöfaldur samhljóði, n og nn, orð af orði.

Heimanám

Lesa á hverjum degi í bók af lesbókalista eða af bókasafni. Önnur heimaverkefni fara eftir viðfangsefnum hverju sinni.

Námsmat

Lestrarpróf MMS eru lögð fyrir 3 á önn. Staða nemenda í öðrum þáttum íslenskunnar metin með verkefnum og gefin umsögn.

# Stærðfræði

**Kennari: Karitas Eiðsdóttir**

**Vikustundir:** 5 kennslustundir

Hæfniviðmið

Hæfniviðmiðin eru sett fram í sjö flokkum. Fyrstu þrír flokkarnir eru almenn viðmið um stærðfræðilega hæfni og fjórir flokkar snúa að hæfni á ólíkum sviðum stærðfræðinnar. Þessir sjö flokkar eru: Að geta spurt og svarað með stærðfræði, að kunna að fara með tungumál og verkfræði stærðfræðinnar, vinnubrögð og beiting stærðfræðinnar, tölur og reikningur, algebra, rúmfræði og mælingar, tölfræði og líkindi.

Að geta spurt og svarað með stærðfræði

Að kunna að fara með tungumál og verkfræði stærðfræðinnar

* Þróun talnanna.

Vinnubrögð og beiting stærðfræðinnar

* Tími

Tölur og reikningur

* Þriggja stafa tölur
* Margföldun
* Deiling
* Samlagning
* Frádráttur
* Almenn brot

Algebra

Rúmfræði og mælingar

* Rúmmál
* Flatarmál
* Samhverfa og horn
* Hnit
* Hliðrun

Tölfræði og líkindi

* Upplýsingar og tölfræði

Kennsluefni / kennslugögn

Sproti 3a og 3b, Við stefnum á margföldun, Í undirdjúpunum—margföldun, Verkefni fyrir vasareikna og ýmis ljósrit, lesdæmi og þrautir.

Skipting námsefnis á annir:

**1. önn.** Sproti 3a nemenda - og æfingabók, Verkefni fyrir vasareikna, Við stefnum á margföldun, Í undirdjúpunum—Samlagning / frádráttur og aukaverkefni frá kennara

**2. önn.** Sproti 2B nemendabók og æfingahefti, Í undirdjúpunum, ásamt efni af netinu.

Allan veturinn verða unnar ýmsar þrautir, aukadæmi og ljósrit eftir þörfum og getu hvers og eins. Einnig verða unnið með ýmis tölvuforrit og vasareikna.

Kennsluhættir

Stefnt er að því að vinna með einstaklingsmiðað nám í stærðfræði, þar sem hver og einn nemandi vinnur verkefni eftir sinni getu og hraða. Námsefninu verður skipt upp í ákveðna efnisþætti sem verða teknir fyrir í ákveðinn tíma. Ný viðfangsefni verða lögð inn fyrir litla hópa í einu eða heilan bekk. Áhersla er lögð á að nemendur finni sínar eigin aðferðir að lausn. Þeir vinna verkefni tengd efnisþáttunum í grunnbókum en til að mæta mismunandi vinnuhraða og getu vinna þeir í öðrum verkefnum og aukabókum þegar viðfangsefni er lokið.

Heimanám

Fer eftir viðfangsefni hverju sinni.

Námsmat

Kannanir lagðar fyrir eftir hvern námsþátt. Vinnubækur, vinnubrögð og virkni í skóla metin og gefin umsögn.

# Enska

**Kennari:**  Þorsteinn Hjaltason

**Vikustundir:** 1 kennslustund

Hæfniviðmið

Hæfniviðmið í erlendum tungumálum skiptast í: hlustun, lesskilningur, samskipti, frásögn, ritun, menningarlæsi og námshæfni.

**Viðfangsefni:**

Að heilsa og kveðja, tölur, litir, föt, líkamshlutar, fjölskyldan, hátíðir; veður, matur, dýr.

Hlustun

* Skilji efni á hljómböndum og geisladiskum í tengslum við viðfangsefni sem unnið er með og eru honum kunnugleg.
* Þjálfist í að vinna markvisst með orðaforða í tengslum við hlustunarefni.

Lesskilningur

* Geti lesið og skilið einfaldan texta.

Samskipti

* Skilji félaga sína í samskiptum í kennslustundum
* Geti tekið þátt í samskiptum í kennslustofu, þ.e. kynnt sig, heilsað, kvatt og þakkað fyris sig.

Námshæfni

* Skilji fyrirmæli og leiðbeiningar kennara á ensku.

Kennsluefni / kennslugögn

*Right on*, *Let‘s sing and play*, *Enska, læsi og orðaforði* (efni af skólavefnum), Adventure Islands of English words.

Kennsluhættir

Unnið með orðaforða og margvíslegan texta á fjölbreyttan hátt þar sem áherslan er hlustun, tal, lestur og skrift.

Heimanám

Miðað er að því að hafa heimanám í lágmarki en þó fer það eftir viðfangsefni hverju sinni og virkni nemenda í tímum.

Námsmat

* Ástundun og virkni.

# Samfélagsgreinar

**Kennari:**  Karitas Eiðsdóttir

**Vikustundir:** 4 kennslustundir

Hæfniviðmið

Hæfniviðmið í samfélagsgreinum skiptast í: Reynsluheimur - Umhverfi, samfélag, saga, menning: Hæfni nemandans til að skilja veruleikann; Hugarheimur – Sjálfsmynd: hæfni nemanda til að átta sig á sjálfum sér og öðrum; Félagsheimur – Samskipti: hæfni nemanda til að mynda og þróa tengsl sín við aðra.

Reynsluheimur - Umhverfi, samfélag, saga, menning: Hæfni nemandans til að skilja veruleikann

Að nemendur þekki og virði reglur í samskiptum manna í leik og starfi og verði meðvitaðir um rétt sinn og skyldur í samfélaginu, beri virðingu fyrir sjálfum sér og öðrum og fái innsýn í hvernig samfélagið breytist í tímans rás.

Hugarheimur – Sjálfsmynd: hæfni nemanda til að átta sig á sjálfum sér og öðrum

Félagsheimur – Samskipti: hæfni nemanda til að mynda og þróa tengsl sín við aðra.

Kennsluefni / kennslugögn

Góða ferð, Komdu og skoðaðu – *Land og þjóð, Komdu og skoðaðu – Íslenskir þjóðhættir, Könnum kortin 1,*  ýmsar fræðibækur og fleiri heimildir sem tengjast hverju viðfangsefni fyrir sig.

**Kennsluhættir**

Unnið með þemu í tengslum við samfélagsfræði. Fer það svolítið eftir efninu hvað kennsluaðferðum og leiðum er beitt. Í megindráttum er ferlið þannig að þegar byrjað er á nýju þema er áhugi nemenda á viðfangsefninu vakin og forþekking þeirra könnuð, t.d. með hugstormun eða KVL - aðferðinni, hugmyndir skráðar niður og unnið út frá þeim. Námsbækur lesnar saman. Hverju þema er síðan skipt niður í þætti og unnið sérstaklega með þá; umræður, skráning - orðaforði, myndræn úrvinnsla, vinna úr heimildum. Nemendur vinna verkefnin á vinnublöð í stílabækur, á auð blöð eða með fyrirmælum, og þeim er síðan safnað saman og búin til bók um þemað eða sett jafn óðum í möppu.

**Kennsluáætlun**

**Haust** – Umferðarfræðsla, Könnum kortin 1, *Komdu og skoðaðu - Land og þjóð*.

Vor – Komdu og skoðaðu – íslenskir þjóðhættir og fleiri verkefni.

Heimanám

Engin föst heimavinna er í samfélagsfræði en af og til koma áhugaverð verkefni fyrir sem unnið er með áfram heima.

Námsmat

Verkefni, vinna, umræður og áhugi nemenda metinn hverju sinni og þeim gefin umsögn svo oft sem kostur er, munnleg eða skrifleg eftir því sem við á.

# Lífsleikni - ART

**Kennari:** Helga María Jóhannesdóttir/Sigrún Hilmarsdóttir

**Vikustundir:** 1 kennslustund á viku en í flestum tilfellum er lífsleikni samþætt öðrum námsgreinum

Hæfniviðmið

Hæfniviðmið fyrir samfélagsgreinar tengjast grunnþáttum menntunar og er skipt í þrjá flokka, þ.e. reynsluheim, hugarheim og félagsheim. Enn fremur leitast þau við að mæta áhersluþáttum grunnskólalaga og aðalnámskrár. hvert hæfniviðmið byggist á að minnsta kosti einum efnisþætti og koma sumir þeirra ítrekað fyrir. Efnisþættir hæfniviðmiðanna skiptast í: Reynsluheimur - umhverfi, samfélag, saga, menning: hæfni nemanda til að skilja veruleikann. Hugarheimur – Sjálfsmynd: hæfni nemanda til að átta sig á sjálfum sér og öðrum og Félagsheimur – Samskipti: hæfni nemanda til að mynda og þróa tengsl sín við aðra

* Efla tilfinningaþroska nemenda
* Að auka samskiptahæfni nemenda
* Að nemendur læri að bera virðingu fyrir sjálfum sér, öðru fólki og umhverfi sínu.
* Að nemendur læri að taka jákvæðar og ábyrgar ákvarðanir.

Kennsluefni/kennslugögn

ART

Kennsluhættir

Hópumræður, verkefnagerð, verkleg þjálfun og bekkjarfundir.

Námsmat

Í lífsleikni er ekkert hefðbundið námsmat né einkunn. Stuðst er við sjálfsmat og eingöngu er gefin umsögn.

# Náttúrugreinar

**Kennari: Ragnheiður Dröfn Benidiktsdóttir**

**Vikustundir:** 3 kennslustundir

Hæfniviðmið

Í náttúrugreinum eru tveir flokkar hæfniviðmiða en nauðsynlegt er að viðmiðin tengist og flettist saman. Þetta eru annars vegar hæfniviðmið um verklag og hins vegar hæfniviðmið úr völdum viðfangsefnum. Hæfniviðmið um verklag skiptast í: Geta til aðgerða; Nýsköpun og hagnýtingu þekkingar, gildi og hlutverk vísinda og tækni, vinnubrögð og færni í náttúrugreinum og efling ábyrgðar á umhverfinu. Hæfniviðmið um viðfangsefni skiptast í: Að búa á jörðinni, lífsskilyrði manna, náttúra Íslands, heilbrigði umhverfisins og samspil vísinda, tækni og þróunar í samfélaginu.

Hæfniviðmið um verklag:

* Geta til aðgerða
* Nýsköpun og hagnýtingu þekkingar
* Gildi og hlutverk vísinda og tækni
* Vinnubrögð og færni í náttúrugreinum
* Efling ábyrgðar á umhverfinu

Hæfniviðmið um viðfangsefni:

* Að búa á jörðinni
* Lífsskilyrði manna
* Náttúra Íslands
* Heilbrigði umhverfisins
* Samspil vísinda, tækni og þróunar í samfélaginu

Kennsluefni / kennslugögn

*Í sveitinni með Æsu og Gauta,*  *Komdu og skoðaðu – Hringrásir****.*** Einnig verður notast við ýmis náttúruverkefni, fræðibækur og fleiri heimildir sem tengjast hverju viðfangsefni fyrir sig.

Kennsluhættir

Unnið með þemu í tengslum við samfélagsfræði og aðrar námsgreinar. Fer það svolítið eftir efninu hvað kennsluaðferðum og leiðum er beitt. Í megindráttum er ferlið þannig að þegar byrjað er á nýju þema er áhugi nemenda á viðfangsefninu vakin og vitneskja þeirra um það könnuð, t.d. með hugstormun, hugmyndir skráðar niður og unnið út frá þeim. Kennari les efni með nemendum, þeir vinna síðan verkefni út frá því, sjálfstætt eða í hópum. Mikið er lagt upp úr því að nemendur geri sjálfir tilraunir og dragi eigin ályktanir, verkefni unnin í stílabók eða þeim safnað saman í möppur.

**Kennsluáætlun**

 **Í sveitinni með Æsu og Gauta,** og Komdu og skoðaðu –hringrásina. Unnin ýmis verkefni sem tengjast þessum viðfangsefnum. Markviss útikennsla er í hverri viku eða á meðan veður leyfir.

Heimanám

Að jafnaði er ekki gert ráð fyrir heimanámi, þó geta verið ákveðin verkefni sem krefjast heimavinnu.

Námsmat

Verkefni, vinna, umræður og áhugi nemenda metinn hverju sinni og þeim gefin umsögn svo oft sem kostur er, munnleg eða skrifleg eftir því sem við á.

**Upplýsinga- og tæknimennt**

Í vetur er upplýsinga- og tæknimennt sett inn í kennslu annarra námsgreina, þar sem kennarar nýta sér upplýsingatæknina í meira mæli í kennslu sinni. Einnig er Sigurrós Sandra í því að aðstoða kennara á yngsta stigi með því að koma með upplýsinga- og tæknimennt inn í valtímana hjá þeim í hverri viku.

# Upplýsinga- og tæknimennt

**Upplýsinga og tæknimennt er samtvinnuð við önnur fög og valgreinar.**

**Markmið að nemendur:**

* gangi vel um og fylgi reglum sem gilda í tölvustofunni
* gangi vel um spjaldtölvurnar og læri að ganga frá þeim
* fylgist vel með í kennslustundum og fari eftir fyrirmælum
* þekki heitin á helstu hlutum tölvunnar s.s. tölva, skjár, lyklaborð, mús
* þekki helstu hnappa á lyklaborði
* læri að nota einföld forrit
* staðsetji fingur rétt á heimalykla
* öðlist þekkingu á grunnatriðum forritunar
* læri að vinna með ólík forrit bæði tengt ritvinnslu og forritun

 **Leiðir:** Nemendur fara í tölvustofu þar sem kennari kynnir undirstöðuatriði í vinnuumhverfi tölvunnar, rétta líkamsbeitingu og hvernig beita eigi mús. Nemendur æfa sig í að skrá sig inn í tölvukerfi skólans, vinna í kennsluforritum, teikna myndir, skrifa texta og æfa fingrasetningu með vefnum Fingrafimi á vef Námsgagnastofnunar. Nemendur læra einnig á grunnatriði í forritun með hjálp nokkurra forrita í spjaldtölvum og á netsíðum þar sem kennd er forritun. Einnig fá nemendur að kynnast fjölbreyttum mismunandi námsleikjum í gegnum Osmo.

**Námsefni:** Verkefni af vef Námsgagnastofnunar, verkefni af Skólavefnum, kennsluforrit og ýmsir náms- og kennsluvefir (Umferðarstofa, Skólavefurinn, Krakkasíður Námsgagnastofnunar). Code.org, Scratch, Tynker, sprite box, box island ásamt fleiri smáforritum. Osmo - stærðfræði, stafir, pizza og co og coding jam.

# List- og verkgreinar

Megintilgangur með námi í list- og verkgreinum í grunnskóla er að allir nemendur kynnist fjölbreyttum vinnuaðferðum það sem reynir á verkkunnáttu, sköpunarkraft, samhæfingu hugar, hjarta og handar og margar ólíkar tjáningaleiðir. Sameiginleg hæfniviðmið fyrir list- og verkgreinar fyrir lok 4. bekkjar, 7. bekkjar og við lok 10. bekkjar flokkast undir menningarlæsi.

## Heimilisfræði

**Kennari:**  Sigrún Hilmarsdóttir

**Vikustundir:** Tvær kennslustundir á viku hálfan veturinn.

Hæfniviðmið

Í hæfniviðmiðum í heimilisfræði eru dregin saman í flokka viðmið sem eru lík að upplagi. Þetta er gert til að auðvelda kennurum að hafa yfirsýn yfir þá námsþætti sem verið era ð vinna með hverju sinni. Hæfniviðmið í heimilisfræði koma til viðbótar sameiginlegum hæfniviðmiðum í list- og verkgreina. Hæfniviðmið fyrir heimilisfræði eru, Matur og lífshættir, matur og vinnubrögð, matur og umhverfi og matur og menning.

Matur og lífshættir

* geri sér grein fyrir helstu næringarefnum, þekki heiti þeirra og úr hvaða fæðutegundum þau fást

Matur og vinnubrögð

* geri sér grein fyrir gildi hreinlætis við eldhússtörf

Matur og umhverfi

* beri ábyrgð á eigin hegðun í umgengni við umhverfið

Matur og menning.

* geri sér grein fyrir gildi góðrar samvinnu

|  |  |
| --- | --- |
| Námsþættir | Viðfangsefni |
| **Eldhúsáhöld** | Hugtök, heiti, vinnutækni |
| **Hreinlæti** | Frágangur, örverur |
| **Næring og hollusta** | Hollt, óhollt, nesti, tannvernd, fæðuhringur. |
| **Matvælafræði** | Morgunverður, mjólkurflokkur, þjóðlegur íslenskur matur. |
| **Annað** | Umhverfisvernd, híbýli. |

Námsgögn

Unnið með bókina Heimilisfræði 3. fyrir 3. bekkog efni frá kennara. *Ég er það sem ég vel*, myndbönd um mjólkurflokk og heimilishald, ýmsir bæklingar til fróðleiks, fæðuhringurinn.

Námsmat

Metinn er hver tími fyrir sig, lagt er mat á: virkni og frumkvæði, umgegni, hegðun, áhuga og verkefnavinnu og einkunn gefin í lok anna.

## Hönnun og smíði

**Kennari:** Dagbjört Lína Kristjánsdóttir

**Vikustundir:** Tvær kennslustundir á viku hálfan veturinn.

Hæfniviðmið

Hæfniviðmiðum í hönnun og smíði er skipt upp í þrjá efnisflokka og eru þeir megináherslusvið greinarinnar. Flokkarnir tengjast þó allir innbyrðis og skiptast í: handverk, hönnun og tækni og umhverfi.

Umhverfi

Að nemandi:

* sýni aðgæslu í umgengni við verkfæri
* sé meðvitaður um góða umgengni í smíðastofunni
* sýni skilning á mikilvægi þess að fylgja vinnureglum á vinnusvæði
* sýni vinnu annarra virðingu
* átti sig á mikilvægi þess að ganga rétt frá
* þekki algengustu byggingaefni í umhverfi sínu
* geri sér grein fyrir að náttúruauðlindir eru ekki óþrjótandi og því þurfi að fara vel með allan efnivið
* þekki rafknúin tæki í umhverfi sínu

Handverk

Að nemandi:

* þekki og geti notað grunnverkfærin hamra, sagir og raspa
* geti notað laufsög og bakkasög ásamt útsögunarklauf og skerstokk
* geti valið rétt verkfæri við hæfi verkefnis
* kunni að velja og nota sandpappír á réttan hátt
* hafi notað einfaldar gerðir samsetninga, s.s. lím og nagla
* geti notað helstu mælitæki, s.s. málstokk og málband
* geti málað með vatnsleysanlegum efnum og valið pensla við hæfi
* geri raunhæfar kröfur til eigin getu og færni

Hönnun og tækni

Að nemandi:

* hafi unnið að hugmyndavinnu
* geti gert einfalda mynd af smíðisgrip og unnið eftir henni
* skilji framvindu vinnuferlis
* geti gert vinnulýsingu á verkefninu fyrir verkefnamöppu

Kennsluhættir

Í hönnun og smíði er stefnt að því að gera nemendur sjálfstæða í verki til að þroska verkfærni og verkkunnáttu. Nemendum eru kennd rétt vinnubrögð frá upphafi og rétt umgengni við vinnusvæði og verkfæri þar sem öryggi þeirra og annarra í smíðastofunni skiptir miklu máli. Þema vetrarins er endurnýting og er því stefnt að því að gera nemendur meðvitari um umhverfi sitt ásamt því að þeir læri að nýta efnisheiminn. Nemendur eru studdir í því að setja sér raunhæf markmið og hjálpað að gera sér grein fyrir framförum. Náminu er ætlað að þroska skipulags-hæfileika nemenda og þurfa þeir að öðlast skilning á því hvernig verk er brotið upp í verkþætti. Námsmatið er einstaklingsmiðað og leitast við að koma til móts við áhugasvið hvers og eins nemanda þegar verkefni eru valin. Markmið hönnunar og smíða er að hjálpa nemendum að skynja og meta fallega hönnun, handverk, hagnýtingu tækni og að skilja uppbyggingu atvinnulífsins. Nemendur fá að kynnast fornu handverki og nútíma handverki þar sem þeir gera sér grein fyrir samhengi nútíðar, fortíðar og framtíðar.

Nemendum er úthlutað verkefnum sem þau vinna með og leysa eftir bestu getu.

**Námsmat**

Námsmatið er einstaklingsmiðað og byggir á símati/frammistöðumati sem fer fram í hverjum tíma og er gefin umsögn að vori. Kennari kynnir fyrir nemendum hvernig námsmatið mun fara fram. Í upphafi verks er nemanda kynnt að hvaða markmiðum er stefnt og í verklok er matið skoðað út frá því hvaða markmiðum er náð og hvað þurfi að æfa betur. Nemendur vinna að sjálfsmati í samvinnu við kennara. Verkefnamappa/sýnismappa mun geyma verkefnislýsingar, skipulag og markmiðssetningar nemenda. Þeir þættir sem metnir eru: iðni/sjálfstæði í vinnubrögðum – vandvirkni/frágangur – hugmyndaauðgi/sköpun – samvinna/tillitsemi – umgengni.

## Sjónlistir/myndmennt

**Kennari:** Sigurrós Sandra Bergvinsdóttir

**Vikustundir:** Tvær kennslustundir á viku hálfan veturinn.

**Markmið:** Að nemendur kynnist grunnþáttum myndlistar. Kynnist ólíkum efnum og öðlist þjálfun í að efla skapandi hugsun.

**Kennsluefni:** Hugmyndir sem koma frá kennara, pintrest og námsefni tengt myndmennt.

**Skipulag:**  Nemendur munu byrja á því að búa sér til möppu þar sem þeir munu geyma listaverkin sem þeir gera á skólaárinu, fyrsta verkefnið sem allir nemendur fá er að teikna sjálfsmynd, og munu þeir einnig ljúka myndmenntanáminu með því að teikna sjálfsmynd. Annars munu nemendur í vetur vinna fjölbreytt og skapandi verkefni, fá að kynnast hinum ýmsu gerðum af efnivið sem hægt er að nota í myndlist.

**Hæfniviðmið**

**Nemendur geta:**

* unnið eftir einföldu ferli frá hugmynd til afurðar.
* unnið einföld verkefni í hópi.
* tjáð sig á einfaldan hátt um viðfangsefni sitt.
* nýtt sér í eigin sköpun einfaldar útfærslur sem byggja á færni í meðferð lita- og formfræði og myndbyggingar.
* tjáð tilfinningar, skoðanir og hugmyndaheim sinn í myndverki á einfaldan hátt.
* unnið út frá kveikju við eigin listsköpun.
* þekkt og notað hugtök og heiti sem tengjast lögmálum og aðferðum verkefna hverju sinni.
* fjallað um eigin verk og annarra.
* gengið frá eftir vinnu sína.

**Kennsluhættir**

Í upphafi er viðfangsefni tímans kynnt fyrir nemendum, ýmist með sjóndæmum eða munnlega. Lögð er áhersla á að nemendur leggi metnað sinn í að leysa hvert verkefni eins vel og kostur er. Unnið verður með einstaklings- og hópaverkefni.

**Heimanám**

Ekkert heimanám er í myndmennt.

**Námsmat**

Vinna nemanda í tímum metin þ.e.a.s. vinnusemi, áhuga, frágangi, árangur.

## Textílmennt

**Kennari:** Sigrún Hilmarsdóttir

**Vikustundir:** Tvær kennslustundir á viku hálfan veturinn.

Hæfniviðmið

Hæfniviðmið í textílmennt koma til viðbótar sameiginlegum hæfniviðmiðum í list- og verkgreina. Hæfniviðmiðum í textílmennt er skipt upp í þrjá efnisflokka þar sem megináherslusvið greinarinnar koma fram. Þessir flokkar eru: Handverk, aðferðir og tækni, Sköpun hönnum og útfærsla og Menning og umhverfi

Handverk, aðferðir og tækni

Að nemendur temji sér strax í upphafi sjálfstæð vinnubrögð og velji eins mikið sjálf og hægt er innan þeirra marka og aðferða sem þau eru að læra hverju sinni. Að nemendur gangi vel um og eigi góð samskipti við aðra.

Sköpun, hönnun og útfærsla

Nemandi tjái sig um litaval, skoði eigin verk og annarra og ræði um þau út frá fagurfræði.

Menning og umhverfi

Nemandi fái innsýn í nýtingu íslenskrar ullar áður fyrr, fjalli um textílverk sem eru skreytt með útsaumi, skoði myndbönd og /eða skyggnur sem tengjast textílum.

Kennslugögn

Uppskriftir og vinnulýsingar sem kennari býr til sjálfur auk þess sem valið er úr fagblöðum, bókum eða af netinu.

Kennsluhættir

Miðast er við að gera nemandann, með vinnu sinni, sjálfbjarga í undirstöðuatriðum textílmennta. Að hann geti farið eftir verklýsingum og læri að vinna með þau tæki sem til þarf hverju sinni.

**Verkefni**

* Búa til piparkökukarl úr filti.
* Sauma geymslupoka fyrir millu, spil sem gert er í smíðum.
* Læra uppfitjun. Prjóna svo hest með garðaprjóni. Setja fax, tagl og fleira á.
* Búa til karl/konu úr dúskum.

Þeir sem ljúka verkefnum sínum fá aukaverkefni við hæfi.

Heimanám

Ekki er gert ráð fyrir heimanámi í textílmennt.

Námsmat

Áhugi, vinnusemi, vandvirkni og hegðun metin með símati eftir hvern tíma. Umsögn gefin í lokin.

# Skólaíþróttir

Kennari: Halla Karen Gunnarsdóttir

Vikustundir: 3 kennslustundir á viku.

Hæfniviðmið

Hæfniviðmiðin eru sett fram umdir fjórum mismunandi flokkum; líkamsvitund, leikni og afkastageta mynda, Félagslegir þættir og Heilsa og efling þekkingar.

Líkamsvitund, leikni og afkastageta

* Að efla líkamsþroska og auka þrek.
* Að nemendur fái markvissa sundkennslu og verði færir um að bjarga sér og öðrum.
* Að ná sundstigi hvers árgangs.

Félagslegir þættir

* Að efla félags- og tilfinningaþroska.
* Að auka sjálfstraust og viljastyrk og efla samvinnu

Heilsa og efling þekkingar

* Að vekja áhuga á reglubundinni íþróttaiðkun og líkamsrækt.
* Að nemendur skilji mikilvægi reglubundinnar sundiðkunar og geti nýtt sér sundið sem heilsu- og líkamsrækt er fram líða stundir.
* Að auka áhuga á sundi sem íþrótt.

Kennsluefni / kennslugögn

Boltar og áhöld í íþróttahúsi og sundlaug. Ýmis hefti um íþróttir og skólasund til að styðjast við í kennslu.

Kennsluhættir

Nemendur taka þátt í æfingum, leikjum og þrautum (með eða án áhalda og tónlistar). Þeir fá þannig tækifæri til að: efla og reyna á samspil skynfæranna; þjálfa grunnhreyfingar; efla hraða, þol, kraft, viðbragð, líkamsreisn og líkamsstöðu. Auk þess eiga íþróttir að veita nemendum: útrás fyrir hreyfiþörf; tækifæri til skapandi hreyfinga og tækifæri til að öðlast öryggistilfinningu í vatni. Með þátttöku í hópleikjum og annarri samvinnu fá nemendur tækifæri til að efla félagsþroska. Til að öryggisreglum sé fylgt, þannig að allir geta haft gaman af, þurfa nemendur að læra að umgangast íþróttahús, áhöld og tæki á öruggan hátt og læra að bregðast við fyrirmælum og merkjum kennara.

Kennsluáætlun

**1. önn** skipt í tvö tímabil

1. Sund

Íþróttir:Úti/inni tímar e.veðri

2. Leikfimi

Leikir, stöðvaþjálfun, innibandý, hnit, fótbolti, fimleikar, blak, skólahreysti, frjálsar íþróttir, handbolti.

**2. önn** skipt í tvö tímabil

Leikfimi

1. Leikfimi

Íþróttir:Úti/inni tímar eftir veðri

2. Sund: stigspróf

**Leikfimi og sund**

* Leikir, stöðvaþjálfun, innibandý, hnit, fótbolti, fimleikar, blak, skólahreysti, frjálsar íþróttir, handbolti.
* Sund: Viðmiðun fyrir 3. stig skólasunds
* Marglyttuflot með því að rétta úr sér
* 12 m. bringusund með eða án hjálpartækja
* 12 m. skólabaksund með eða án hjálpatækja
* 8 metra skriðsundsfótatök með andlit í kafi og arma teygða fram
* 6 metra baksundsfótatök með eða án hjálpartækja
* Kafað eftir hlut á 1 - 1,5 metra dýpi

Heimanám

Ekkert eiginlegt. Þó er hluti íþróttaiðkunar að kunna almennar hreinlætisvenjur og aðra holla lífshætti.

Athuga: Nemendur eiga að koma með sér fatnað til íþróttaiðkana (stuttbuxur og bol). Það er val nemenda hvort þeir fari í sturtu eftir tímann, en kennari hvetur alla til að fara í sturtu eftir tíma. Ekki er gert ráð fyrir að 1. - 4. bekkur séu í íþróttaskóm. Í sundi er æskilegt að vera í sundbol/sundskýlu, en ekki bikiní eða stuttbuxum sem ná niður fyrir hné. Þeir nemendur sem ekki geta synt án sundgleraugna verða að koma með sín eigin.

Mikilvægt er að nemendur fylgi þeim öryggis- og umgengisreglum sem gilda í sundlauginni. Þegar kólna fer í veðri þá er gott að hafa meðferðis húfu.

Námsmat

Prófa- og kennaramat. Í íþróttum er metin færni, áhugi og ástundun. Gefin er einkunn í desember og sundstig ásamt einkunn í maí. Fylgt er eftir kröfum um það stig sem fylgir bekknum í sundinu og er því annað hvort lokið eða ólokið. Kennaramat felst í umsögnum um nám og vinnubrögð nemenda og er það hluti af símati skólans.